Maria Epple voitti suurpujottelun maailmanmestaruuden Garmisch-Partenkirchenissa 1978 viiden sadasosasekunnin erolla Lise-Marie Morerodiin. Lake Placidin olympialaisissa 1980 hän sijoittui samassa lajissa kahdeksanneksi ja Schladmingin MM-kilpailuissa 1982 pujottelussa kuudenneksi. Sarajevon olympialaisissa 1984 hän oli pujottelussa kahdestoista ja suurpujottelussa kolmastoista, Bormion MM-kilpailuissa 1985 suurpujottelussa seitsemäs.